text: জুভেন্তাসের হয়ে চ্যাম্পিয়নস লিগের প্রথম ম্যাচে লাল কার্ড দেখে কেঁদে মাঠ ছাড়লেন রোনাল্ডো | Khabor Online
  বাড়ি খেলাধুলো ফুটবল জুভেন্তাসের হয়ে চ্যাম্পিয়নস লিগের প্রথম ম্যাচে লাল কার্ড দেখে কেঁদে মাঠ ছাড়লেন...
  ওয়েবডেস্ক: চ্যাম্পিয়নস লিগে ১৫৪টি ম্যাচ খেলে ১২১টি গোল করেছেন তিনি। কিন্তু জুভেন্তাসের হয়ে এই প্রথম নেমেছিলেন ক্রিশ্চিয়ানো রোনাল্ডো। আর প্রথম ম্যাচটাই হয়ে রইল যন্ত্রণার।
  ভ্যালেন্সিয়ার বিরুদ্ধে ম্যাচের ২৯ মিনিটে লাল কার্ড দেখে বেরিয়ে যেতে হল তাঁকে। ভ্যালেন্সিয়ার ডিফেন্ডার জেইসন মুরিলোর সঙ্গে ধাক্কা লাগে পর্তুগিজ তারকার। মুরিলো পড়ে যান। তারপর মুরিলোর চুল হালকা ভাবে টেনে তাঁকে দাঁড় করাতে যান সিআর সেভেন। সে জন্যই তাঁকে লাল কার্ড দেখান রেফারি।
  ঘটনা বিশ্বাস করতে না পেরে মাঠেই কেঁদে ফেলেন রোনাল্ডো। কাঁদতে কাঁদতেই মাঠ ছাড়েন। লাল কার্ড দেখার ফলে রোনাল্ডো যদি তিন ম্যাচের জন্য সাসপেন্ড হন, তাহলে ম্যানচেস্টার ইউনাইটেডের বিরুদ্ধে কোনো ম্যাচেই খেলতে পারবেন না তিনি।
  এদিন জুভেন্তাস অবশ্য প্যাজনিকের জোড়া গোলে হারিয়ে দেয় ভ্যালেন্সিয়াকে।
  এদিন চ্যাম্পিয়নস লিগের অন্য ম্যাচে রোমাকে ৩-০ গোলে হারায় রেয়াল মাদ্রিদ। ম্যানচেস্টার সিটিকে ২-১ গোলে হারিয়ে চ্যাম্পিয়নস লিগের প্রথম অঘটনটি ঘটালো লায়ন।